Un interpret rus, cetățean al Uzbekistanului, nu a fost lăsat să intre în R. Moldova. Acesta urma să cânte la hramul orașului Taraclia
Autoritățile din R. Moldova au refuzat intrarea în țară a interpretului MC Doni (Dostonbek Islamov), cetățean al Federației Ruse și al Uzbekistanului. Acesta urma să cânte la Taraclia, la un concert dedicat aniversării a 211 ani de la înființarea localității, potrivit unor surse media din autonomia găgăuză.
Potrivit sersei menționate, MC Doni ar fi prezentat pașaportul uzbec la Aeroportul Internațional Chișinău.
Cântărețul a publicat pe o rețea de socializare documentele care i-au fost eliberate la aeroportul din Chișinău, când i s-a refuzat intrarea în Moldova duminică, 5 mai.
Contactați de ZdG, reprezentanții Poliției de Frontieră au comunicat că au fost motive privind neintrunirea condițiilor de intrare în Moldova. Potrivit ultimului raport al Poliției de Frontieră, la 5 mai, 11 persoane au primit interdicția de a intra pe teritoriul R. Moldova.
Autoritățile din UTA Găgăuzia nu au comentat, deocamdată, interdicția autorităților de la Chișinău aplicată interpretului.
Dostonbek Islamov (MC Doni) locuiește la Moscova, fiind artist al unei case de discuri deținută de Timati, un susținător al liderului de la Kremlin, Vladimir Putin. MC Doni și nu a comentat războiul din Ucraina declanșat de Federația Rusă.